Псапэ блэжьмэ, уи гур изщ
Уи Iэгу икIыр псапэщи, уи жып илъыр сабэщ.
ПIэхэнэу къэнам гъащIэр и мыгъуэщи, ажалым къелам и щIэщыгъуэщ.
Щхьэж ди дуней тетыкIэр гъуазэщи, цIыхум я къытхущытыкIэр ди дуней тетыкIэм зэрыщыгъуазэщ.
Тхьэвыр къыщагъэтэджынум халъхьэ хабзэщ кIытэ. Бын гъэса къэбгъэтэджынумэ, хабзэм щIыгъу укIытэ.
«Къэсщтэнщ» жиIэу хамэ мылъку еIэбыр мыгъуэ Iус хоIубэр.
ЩIыбагъкIэ убэрэ гупэкIэ убзэр зыIубыжыр и бзэрщ.
Бзэр лъэпкъым и псэщ, и лъапсэщ, блэкIамрэ къэкIуэнумрэ зэпызыщIэ кIапсэщ.
Жыг мыхъунур лъабжьэншэщ, лъэпкъ мыхъунур хабзэншэщ.
Сомым къыскIэлъигъакIуэ бэм сыхуэгъэныкъуи, си жып щыныкъуэм зыкъысщIэзыгъакъуэ мащIэм хуэныкъуэн сумыщI.
Дэр умыкъутауэ и кум илъыр къапщIэркъым, цIыхур умыгъэунэхуауэ и гум илъыр пщIэркъым. Дэ кунэфи цIыху гунэфи щыIэщ.
Сом къэблэжьмэ, уи жып изщи, псапэ блэжьмэ, уи гур изщ.
УатекIуэну къарукIэ псоми ухэмыт, хущIэкъу акъылIэ ухъуну пэрыт.
Гугъуэтыж Артур.
